Roveretu

Roveretu è nu cumuni di 35.136 abbitanti nta pruvincia di Trento. Capulocu di Vallagarina, ca s'estenni pi circa 40 km di Trento a Ala. Citati di chiara mpronta vinizziana, ora è mpurtani pâ prisenza di unu dî cchiù granni musei d'arti cuntimpurania d'Europa: lu MART. 

 Monumenti 
 La Campana di Caduti, ca s'attrova 'n capu lu colli Miravalli, li rintucchi dâ quali sònanu ogni sira 'n mimoria dî caduti di tutti li guerri, mmucannu paci e fratillanza ntô munnu. La campana la fìciru funnennu li cannuna di l'asèrciti ca ntâ prima guerra munniali si scuntraru nni sti valli, la citati nzinu ô 1918 s'attruvava intra lu mperu Austru-Ungàricu. È la cchiù granni campana dû munnu ca sona annacànnusi;
La casa natali dû filòsufu Antonio Rosmini, unni s'attròvanu sarvati boni â biblioteca e assai quatri ca foru dû filòsufu ruviritanu.
L'ussariu ca cunteni li resti dî caduti ntô frunti pâ prima guerra munniali.

 Manifistazzioni 
Lu fèstival Urienti-Uccidenti postu di scontru di diversi culturi (mùsica, gastronumìa) è ogni annu a lu nizziu di sittèmmiru;
Rassegna dû cìnima archiològgicu;
Paliu dâ cherza;
Turneu dâ paci, ca si svorci ogni annu pû pirìudu dâ Pasqua e vidi cummurciuti li picciotti ca vennu di tutta l'Europa intra turnei di càuciu e pallamanu sia di màsculi ca di fìmmini.
Roveretu venexiana;
Sfumature fèstival, ca è urganizzatu di l'assuciazzioni Carmapiatta, ogni annu ntâ lucalitati di Moietto, unni particìpanu musicisti, artisti dâ strata, e unni si pruièttanu firm curti.

 Roveretu e Goethe 
Sta frasi 'n capu di Roveretu la scrivìu lu pueta tudiscu pi omaggiu pâ citati duranti unu dî sò suggiorni:

"Hier bin ich nun in Roveredo, wo die Sprache sich abschneidet; oben herein schwankt es noch immer vom Deutschen zum Italienischen. Nun hatte ich zum erstenmal einen stockwelschen Postillon; der Wirt spricht kein Deutsch, und ich muß nun meine Sprachkünste versuchen. Wie froh bin ich, daß nunmehr die geliebte Sprache lebendig, die Sprache des Gebrauchs wird!" 

 Culligamenti 
Situ ufficiali dû cumuni di Roveretu
Blog dî paisani di Roveretu
Situ ufficiali du MART
Blog OcchioDiRovereto
Massa Critica Rovereto

Catigurìa:Cumuna dâ pruvincia di Trentu